จัดการศึกษาตลอดชีวิต คงสมรรถนะทางกาย จิต สมอง ของผู้สูงอายุ ในรูปแบบกิจกรรมพัฒนาทักษะชีวิต
นางกนกวรรณ วิลาวัลย์ รัฐมนตรีช่วยว่าการกระทรวงศึกษาธิการ  กล่าวในการเป็นประธานในพิธีเปิดการอบรมการจัดการศึกษาตลอดชีวิต เพื่อคงสมรรถนะทางกาย จิต และสมองของผู้สูงอายุ ในรูปแบบกิจกรรมพัฒนาทักษะชีวิตใน 4 มิติ รุ่นที่ 8 (มิติเศรษฐกิจ มิติสุขภาพ มิติสภาพแวดล้อมและมิติสังคม) ว่า  การดำเนินการดังกล่าวถือเป็นการดำเนินงานภายใต้บันทึกข้อตกลงความร่วมมือระหว่าง สำนักงาน กศน. คณะแพทยศาสตร์ โรงพยาบาลรามาธิบดีมหาวิทยาลัยมหิดล และมูลนิธิสถาบันวิจัยและพัฒนาระบบสุขภาพชุมชน รวมทั้งได้รับการสนับสนุนจากนักวิชาการอิสระ โดยมี กศน.มาร่วมขับเคลื่อน ทั้งทางวิชาการและการพัฒนาบุคลากร กศน. ให้มีศักยภาพ มีความรู้ ความสามารถและทักษะ รวมทั้งได้มีการบูรณาการการทำงานโดยการนำพุทธบูรณาการในเรื่องของอิทธิบาท 4 คือ ฉันทะจิตตะ วิริยะ วิมังสา ตามหลักปรัชญาที่สำคัญ ซึ่งเป็นสายกลางสามารถเข้าได้กับทุกศาสนา เพื่อสร้างเสริมมิติที่จะทำให้บุคลากร ผู้เข้ารับการอบรมและประชาชน ได้มีสมรรถนะ ศักยภาพและประสิทธิภาพอย่างที่ตั้งใจไว้ ในการจัดกิจกรรมป้องกันภาวะซึมเศร้า คงสมรรถนะทางกาย จิต และสมองของผู้สูงอายุ เพื่อร่วมกันสร้าง “สังคมสูงอายุที่มีสุขภาวะ” ในมิติสุขภาพโดยมีครู กศน.เข้ารับการอบรมจำนวน 3 รุ่น กว่า 1,600 คน ซึ่งการจัดอบรมในครั้งนี้ เป็นการพัฒนาบุคลากรต่อยอดจากการอบรม 3 รุ่นที่ผ่านมา เพื่อให้มีความรู้ในการจัดกิจกรรมเพิ่มเติมอีก 3 มิติ ทั้งในมิติเศรษฐกิจ มิติสภาพแวดล้อมและมิติสังคม เป็นการเติมเต็มความรู้แก่บุคลากร กศน. จำนวน 952 คน จาก 11 จังหวัด (ปัตตานี ยะลานราธิวาส ระนอง พังงา กระบี่ สงขลา สุราษฎร์ธานี นครศรีธรรมราช พัทลุง และแพร่) สอดรับกับนโยบายของรัฐบาลและนโยบายเร่งด่วน (Quick Win) ของกระทรวงศึกษาธิการ  นโยบายที่ 6 : การศึกษา ตลอดชีวิต การจัดการเรียนรู้ตลอดชีวิตสำหรับประชาชนทุกช่วงวัย ให้มีคุณภาพและมาตรฐาน เหมาะสมและเต็มตามศักยภาพตั้งแต่วัยเด็กจนถึงวัยชรา  เพื่อเตรียมความพร้อมในการเข้าสู่สังคมสูงวัย